୫ ମାସ ହେଲା ସ୍ତ୍ରୀକୁ ହତ୍ୟା କରିବା ଅପରାଧରେ ଜେଲ ଦଣ୍ଡ ଭୋଗୁଥିଲା ସ୍ୱାମୀ,ହଠାତ୍ ଥାନାରେ ପହଞ୍ଚି ମୋ ସ୍ୱାମୀକୁ ଛାଡ଼ ବୋଲି କହିଲା ସ୍ତ୍ରୀ ! | Sambad\n୫ ମାସ ହେଲା ସ୍ତ୍ରୀକୁ ହତ୍ୟା କରିବା ଅପରାଧରେ ଜେଲ ଦଣ୍ଡ ଭୋଗୁଥିଲା ସ୍ୱାମୀ,ହଠାତ୍ ଥାନାରେ ପହଞ୍ଚି ମୋ ସ୍ୱାମୀକୁ ଛାଡ଼ ବୋଲି କହିଲା ସ୍ତ୍ରୀ !\nପଟନା : ବିହାରର ସୁପୌଲ ଜିଲ୍ଲାରେ ଘଟିଛି ଏକ ଆଶ୍ଚର୍ଯ୍ୟ କଲା ଭଳି ଘଟଣା । ସ୍ତ୍ରୀ ବଞ୍ଚି ଥାଉ ଥାଉ ସ୍ୱାମୀ ପତ୍ନୀହତ୍ୟା ଭିଯୋଗରେ ୫ ମାସ ଜେଲ ଦଣ୍ଡ ଭୋଗିବା କିପରି ସମ୍ଭବ ବୋଲି ଲୋକେ ଭାବିବା ଆରମ୍ଭ କରିଛନ୍ତି । ୫ମାସ ପରେ ସ୍ତ୍ରୀ ପୁଲିସ ଷ୍ଟେସନରେ ପହଞ୍ଚି ମୁଁ ତାଙ୍କ ସ୍ତ୍ରୀ ଏବଂ ମୁଁ ବଞ୍ଚିଛି । ମୋ ସ୍ୱାମୀଙ୍କୁ କ'ଣ ପାଇଁ ଜେଲ୍ରେ ରଖାଯାଇଛି ବୋଲି ପ୍ରଶ୍ନ କରିଥିଲେ । ହଠାତ୍ ୫ ମାସ ପରେ ସ୍ତ୍ରୀର ଆସିବାକୁ ନେଇ ଏହା କିପରି ସମ୍ଭବ ବୋଲି ଭାବି ପୁଲିସ ଏବେ ଚିନ୍ତାରେ ପଡ଼ିଛି ।\nସୂଚନା ମୁତାବକ, ମେ ମାସରେ ବିହାରର ସୁପୌଲ ଜିଲ୍ଲାରେ ରହୁଥିବା ସୋନିଆ ହଠାତ୍ ଘରୁ କେଉଁ ଆଡ଼େ ଚାଲି ଯାଇଥିଲେ । ପରେ କୋସି ନଦୀରୁ ଜଣେ ମହିଳାଙ୍କ ଶବ ମିଳିବା ପରେ ବ୍ୟବଚ୍ଛେଦ ପରେ ମୃତଦେହଟି ସୋନିଆଙ୍କର ବୋଲି ଜଣା ପଡ଼ିଥିଲା । ଏ ନେଇ ସୋନିଆଙ୍କ ପରିବାର ଲୋକେ ତାଙ୍କୁ ଶାଶୁଘର ଲୋକମାନଙ୍କ ଉପରେ ଝିଅର ହତ୍ୟା ଅଭିଯୋଗ ଆଣିବା ପରେ ପୁଲିସ ସୋନିଆଙ୍କ ସ୍ୱାମୀଙ୍କୁ ଗିରଫ କରି ନେଇଥିଲେ । ଏବେ ୫ମାସ ପରେ ସୋନିଆ ପୁଲିସ ଷ୍ଟେସନ ପହଞ୍ଚି ନିଜ ସ୍ୱାମୀଙ୍କୁ ଛାଡ଼ିବା ପାଇଁ ପୁଲିସ ଆଗରେ ଗୁହାରି କରିଛନ୍ତି ।\nଅନ୍ୟ ପକ୍ଷରେ, ୫ମାସ ତଳେ ସୋନିଆଙ୍କ ସ୍ୱାମୀ ରଞ୍ଜିତ ମିଳିଥିବା ମୃତଦେହକୁ ତାଙ୍କ ସ୍ତ୍ରୀଙ୍କର ନୁହଁ ବୋଲି କହିଥିଲେ ମଧ୍ୟ ପୁଲିସ ରଞ୍ଜିତଙ୍କୁ ଧମକାଇ ଜୋର ଜବରଦସ୍ତ ଦୋଷ ମାନିବାକୁ କହିଥିଲେ । ଏବେ ସୋନିଆ ଫେରିବା ପରେ ଏଭଳି କାମ କରିଥିବା ପୁଲିସକର୍ମୀଙ୍କ ଉପରେ ଅନେକ ପ୍ରଶ୍ନ ଉଠିବା ଆରମ୍ଭ ହୋଇଛି ।\nବ୍ରାଜିଲରେ ବ୍ୟାଙ୍କ ଡକାୟତ-ପୁଲିସ ଗୁଳିବିନିମୟ, ୬ ଡକାୟତଙ୍କ ସହ ମୋଟ ୧୧ ମୃତ\nମିକାଙ୍କ ଗିରଫ ଖବର ଶୁଣି କାନ୍ଦିଲେ ରାକ୍ଷୀ; ଭିଡିଓ ପୋଷ୍ଟ କରି କହିଲେ, ମୁଁ ତୁମକୁ ନେବା ପାଇଁ ଆସୁଛି!
